smcproject/ml-wiki-sentences huggingface dataset:
ചരിത്രപരവും സാംസ്കാരികവുമായ തലങ്ങളിൽ അവ ദർശിക്കാവുന്നതാണ്.
വിശ്വാസികൾ ഭദ്രകാളിയുടെ അവതാരമായി കണ്ണകിയെ കണക്കാക്കുന്നു.
കണ്ണകിയുടെ ക്ഷേത്രം ചേരൻ ചെങ്കുട്ടുവൻ പ്രതിഷ്ഠിച്ചു എന്നു പറയുന്നത് കൊടുങ്ങല്ലൂർ ആണ്.
ഇടുക്കി ജില്ലയിലെ കുമളിയിൽ ഉള്ള അതിപുരാതനമായ മംഗളാദേവി ക്ഷേത്ര വും ചേരൻ ചെങ്കുട്ടുവൻ  നിർമ്മിച്ചതായി കരുതുന്നു.
മധുര മീനാക്ഷിയുടെ അപേക്ഷപ്രകാരം മോക്ഷപ്രാപ്തിക്കായി കൊടുങ്ങല്ലൂരിൽ എത്തിയ കണ്ണകി വടക്കേ നടയിൽ വച്ചു ഭദ്രകാളിയിൽ ലയിച്ചതായി കൊട്ടാരത്തിൽ ശങ്കുണ്ണി രചിച്ച ഐതിഹ്യമാല യിൽ പറയുന്നു.
ഇതേ കണ്ണകി തന്നെയാണ് പരിസര പ്രദേശങ്ങളായ കൊരട്ടി എന്നിവിടങ്ങളിലെ ക്രിസ്തീയ ദേവാലയങ്ങളിലേയും ആരാധനാ മൂർത്തി.
ബ്രിടീഷുകാരുടെയും പോർച്ചുഗീസ് കാരുടെയും വരവിൽ അനവധി ക്ഷേത്രങ്ങൾ ക്രിസ്തീയ ദേവാലയം ആക്കി മാറ്റിയിട്ടുണ്ട്.
പല ക്രിസ്തീയദേവാലയങ്ങളിൽ കുറച്ചു കാലം മുൻപ് വരെ ഹൈന്ദവാചാരം നിലനിന്നിരുന്നു എന്നത് വളരെ ശ്രദ്ധേയമാണ്.
ആറ്റുകാൽ പൊങ്കാലയുമായും കണ്ണകിയെ ബന്ധപ്പെടുത്തി ഐതിഹ്യമുണ്ട്.
കൊടുങ്ങല്ലൂരിലേക്ക് പോയ കണ്ണകി ആറ്റുകാലിൽ വിശ്രമിച്ചു എന്നും പിന്നീട് മുല്ലുവീട് കാരണവർക്ക് ദർശനം നൽകി എന്ന്‌ കഥയുണ്ട്.
കണ്ണകിയെക്കുറിച്ചുള്ള കാഴ്ചപ്പാടുകൾ
കണ്ണകി അഥവാ കണ്ണകി അമ്മൻ പാതിവൃത്യത്തിന്റെ ദേവതയായി ആരാധിക്കപ്പെടുന്നു.
ഭർത്താവിന്റെ വഴിവിട്ട പെരുമാറ്റത്തിനുശേഷവും ഭർത്താവിനോടുള്ള അകമഴിഞ്ഞ ആരാധനയുടെ പേരിൽ കണ്ണകി ആരാധിക്കപ്പെടുന്നു.
പതിനി എന്ന ദേവതയായി സിംഹള പുരോഹിതർ കണ്ണകിയെ ശ്രീലങ്കയിൽ ആരാധിക്കുന്നു.
ശ്രീലങ്കൻ തമിഴർ കണ്ണകി അമ്മൻ എന്ന പേരിലും കണ്ണകിയെ ആരാധിക്കുന്നു.
എങ്കിലും സമൂഹത്തിന്റെ ഒരു വിഭാഗം ജനങ്ങൾ കണ്ണകിയുടെ ഭർത്താവിനോടുള്ള വിധേയത്വം അടിച്ചമർത്തപ്പെടുന്ന സ്ത്രീത്വത്തിന്റെ ഒരു പ്രതീകമായി കാണുന്നു.
തമിഴ്‌നാട്ടിലെ മുൻ മുഖ്യമന്ത്രിയായിരുന്ന ജയലളിതയുടെ ഭരണകാലത്ത് മദ്രാസിലെ കണ്ണകി പ്രതിമ 2001 ഡിസംബറിൽ നീക്കം ചെയ്തിരുന്നു.
ജൂൺ 3, 2006-ൽ കരുണാനിധി ഈ പ്രതിമ പുന:സ്ഥാപിച്ചു.
പുറത്തുനിന്നുള്ള കണ്ണികൾ ഡിജിറ്റൽ മധുര വെബ് വിലാസം Archived 2006-10-07 at the Wayback Machine .
എറിക് മില്ലർ - കണ്ണകിയുടെ കഥ അനീതിക്കെതിരെ പോരാടാനുള്ള ഒരു പ്രചോദനം എന്നനിലയിൽ ഹിന്ദു ദിനപത്രത്തിൽ എഴുതിയത് Kannagi - ചിലപ്പതികാരം
ഒരു യാത്രാമൊഴി ഇംഗ്ലീഷ് വിലാസം https://ml.wikipedia.org/wiki/Oru_Yathramozhi
പ്രിയദർശൻ എഴുതിയ കഥയും ജോൺ പോളിന്റെ തിരക്കഥയും ആസ്പദമാക്കി പ്രതാപ് പോത്തൻ സംവിധാനം ചെയ്ത 1997 ലെ ഇന്ത്യൻ മലയാളം ഭാഷാ ചലച്ചിത്രമാണ് ഒരു യാത്രാമൊഴി.
മോഹൻലാലും ശിവാജി ഗണേശനും ഈ ചിത്രത്തിൽ പ്രധാന കഥാപാത്രങ്ങളായി അഭിനയിക്കുന്നു.
വി.ബി.കെ മേനോൻ ഇത് നിർമ്മിക്കുകയും അനുഗ്രഹ റിലീസ് വിതരണം ചെയ്യുകയും ചെയ്തു.
ചിത്രത്തിന്റെ പ്രാരംഭ റിലീസ് തീയതി 1996 ഓഗസ്റ്റ് 15 ആയിരുന്നു, പക്ഷേ റിലീസ് മാറ്റിവയ്ക്കുകയും ഒടുവിൽ 1997 ൽ തിയേറ്ററുകളിൽ പ്രവേശിക്കുകയും ചെയ്തു.
പയനതിൻ മോഷി എന്നാണ് ചിത്രം തമിഴിൽ വിളിച്ചത് .
വികാരമോ സങ്കടമോ നിറഞ്ഞ ഒരു പിതാവിനെയും മകനെയും കുറിച്ചുള്ള കഥയാണിത്.
ഗോവിന്ദൻകുട്ടി ( മോഹൻലാൽ ) അമ്മയെയും തന്നെയും ഉപേക്ഷിച്ചതിന് അജ്ഞാതനായ പിതാവിനെ കണ്ടാൽ കൊലപ്പെടുത്തി പ്രതികാരം ചെയ്യാൻ ശ്രമിക്കുകയാണ്.
തുടർന്ന് തമിഴ് സർക്കാർ കരാറുകാരനായ അനന്ത സുബ്രഹ്മണ്യം ( ശിവാജി ഗണേശൻ ) പ്രവേശിക്കുന്നു, അദ്ദേഹം ഗോവിന്ദൻകുട്ടിയുടെ ജന്മനാട്ടിൽ വന്ന് വിശ്വസ്തതയ്ക്കും സത്യസന്ധതയ്ക്കും തൽക്ഷണം ഇഷ്ടപ്പെടുന്നു.
ഇരുവരും പരസ്പരം വളരെ അടുക്കുന്നു.
കരാറുകാരനെ നീണ്ടകാലങ്ങൾമുമ്പ് നഷ്ടപ്പെട്ട ഭർത്താവായി ഗോവിന്ദൻകുട്ടിയുടെ അമ്മ തിരിച്ചറിയുകയും പിന്നീട് ഗോവിന്ദൻകുട്ടി സമ്പന്നനായ വ്യാപാരി തന്റെ പിതാവാണെന്ന് അറിയുകയും ചെയ്യുമ്പോൾ കഥ ഒരു വഴിത്തിരിവായി.
പിതാവിനെ കൊല്ലണോ വേണ്ടയോ എന്ന് കടുത്ത തീരുമാനമെടുക്കാൻ ഗോവിന്ദൻകുട്ടി ശ്രമിക്കുന്നതിനിടയിലാണ് കഥയുടെ പാരമ്യത്തിലെത്തുന്നത്.
താരം വേഷം 1 മോഹൻലാൽ ഗോവിന്ദൻ കുട്ടി / ചിന്ന 2 ശിവാജി ഗണേശൻ അനന്ത സുബ്രമണ്യം / പെരിയവർ 3 രഞ്ജിത നന്ദിനി 4 ഭാരതി വിഷ്ണുവർധൻ ചിന്നയുടെ അമ്മ 5 നെടുമുടി വേണു അപ്പു 6 സോമൻ 7 പ്രകാശ് രാജ് സത്യ 8 എൻ.എഫ്. വർഗ്ഗീസ് പോലീസ് ഉദ്യോഗസ്ഥൻ 9 കനകലത 10 ബഹദൂർ പപ്പൻ 11 വി.കെ. ശ്രീരാമൻ പരമേശ്വരൻ നായർ 12 മണിയൻപിള്ള രാജു 13 തിലകൻ അഡ്രുമാൻ-അബ്ദുൾ റഹിമാൻ ഗാനങ്ങൾ വരികൾ: ഗിരീഷ് പുത്തഞ്ചേരി ഈണം: ഇളയരാജ നമ്പർ.
പാട്ട് പാട്ടുകാർ രാഗം 1 എരികനൽ കാട്ടിൽ എം എസ്‌ വിശ്വനാഥൻ 2 എരികനൽ കാട്ടിൽ ഇളയരാജ 3 കാക്കാല കണ്ണമ്മാ ഇളയരാജ , അരുൺമൊഴി 4 കാക്കാല കണ്ണമ്മ എസ്.പി. ബാലസുബ്രഹ്മണ്യം , എം ജി ശ്രീകുമാർ ശങ്കരാഭരണം 5 മഞ്ഞോലും രാത്രി പി ജയചന്ദ്രൻ മായാമാളവഗൗള 6 പൊൻവെയിലിലേ എം ജി ശ്രീകുമാർ , കെ എസ് ചിത്ര ,കോറസ്‌ 7 തൈമാവിൻ തണലിൽ എം ജി ശ്രീകുമാർ , കെ എസ് ചിത്ര കീരവാണി
ദയാവധം എന്ന വിഷയത്തിലടിസ്ഥാനമായതും റിലീസ് ചെയ്യാത്തതുമായ ചിത്രമാണ് സ്വർണ്ണച്ചാമരം .
ശിവാജി ഗണേശന്റെയും മോഹൻലാലിന്റെയും ഒരു ഗാനത്തിനൊപ്പം നിരവധി രംഗങ്ങൾ ചിത്രത്തിന് പുറത്ത് എഡിറ്റുചെയ്തു.
നിർമ്മാതാവ് വി.ബി.കെ മേനോൻ ഇതേ തീയതികൾ ഉപയോഗിക്കുകയും ശിവാജി ഗണേശനും മോഹൻലാലും അഭിനയിച്ച ഒരു യാത്രാമൊഴി പൂർത്തിയാക്കുകയും ചെയ്തു.
പൂർത്തിയായി ഒരു വർഷമോ അതിൽ കൂടുതലോ സിനിമ പ്രദർശിപ്പിച്ചിട്ടില്ല.
അവലംബം പുറംകണ്ണികൾ ഒരു യാത്രാമൊഴി ഇന്റർനെറ്റ് മൂവി ഡാറ്റാബേസിൽ http://www.malayalasangeetham.info/php/MovieDetails.php?mid=1457 encode=utf
തൃശ്ശൂരിന്റെ ചരിത്രം ഇംഗ്ലീഷ് വിലാസം https://ml.wikipedia.org/wiki/History_of_Thrissur തൃശ്ശൂർ ചരിത്രം: നാൾ വഴി Year Event 1200 BCE - 200 CE ഇരുമ്പുയുഗം 2nd-1st century BCE മുസിരിസ് ( കൊടുങ്ങല്ലൂർ )  തുറമുഖത്തിന്റെ ഉദയം 1st-3rd centuries CE റോമൻ നാണയങ്ങൾ കണ്ടെടുക്കുന്നു 800 - 1124 മഹോദയപുരം ആസ്ഥാനമാക്കി പെരുമാൾ സാമ്രാജ്യത്തിന്റെ ഭരണം 855 Sthanu Ravi inscription at Koodalmanikyam Temple at Irinjalakuda 930 Kota Ravi inscriptions at Avittathur 1000 Jewish Copper plate issued at Mahodayapuram 1024 Rajasimha inscription at Thazhekad 1036 Rajasimha inscription at Thiruvanchikulam Temple 11th century Inscription at Vadakkumnathan Temple , Thrissur 1225 Syrian Christian copper plate issued by Vira Raghava of Perumpadapu Swaroopam 1523 കൊടുങ്ങല്ലൂരിൽ പറങ്ങികൾ കോട്ട നിർമിച്ചു 1599 Syrian Christian priests from Palayoor and Mattom take part in the Synod of Diamper 1606, 1677, 1681 Inscriptions at Palayoor 1710 ചേറ്റുവ ഡച്ച് അധീനതയിൽ 1750-1762 സാമൂതിരിയുടെ തൃശ്ശൂർ ആക്രമണം 1789 ടിപ്പുവിന്റെ തൃശ്ശൂർ ആക്രമണം 1790-1805 രാമവർമ്മ ശക്തൻ തമ്പുരാൻ തിരുമനസ്സിന്റെ ഭരണകാലം 1791 ഈസ്റ്റ് ഇന്ത്യാ കമ്പനിയും കൊച്ചിരാജ്യവും തമ്മിലുള്ള ഉടമ്പടി 1794 തൃശ്ശൂർ നഗരത്തിനു ചുറ്റുമായി ശക്തൻ തമ്പുരാൻ കോട്ട പണിതുയർത്തുന്നു 1800 കൊച്ചി സംസ്ഥാനം മദ്രാസ് സർക്കാരിനുകീഴിൽ 1814 മാർത്താ മറിയം വലിയ പള്ളിയുടെ നിർമ്മാണം 1816 ജോൺ ഗൗൾഡ് തൃശൂരിന്റെ അറിയപ്പെടുന്ന ആദ്യ ഭൂപടം തയ്യാറാക്കുന്നു.
1889 സെന്റ്.
തോമസ് കോളേജ് സ്ഥാപിതമായി 1921 തൃശ്ശൂർ ഒരു മുനിസിപ്പാലിറ്റിയായി 1925 കൊച്ചി നിയമസഭയിലേക്ക് തൃശ്ശൂറിൽ നിന്നും അംഗങ്ങളെ തിരഞ്ഞെടുക്കുന്നു 1925, 1927 മഹാത്മാ ഗാന്ധിയുടെ തൃശ്ശൂർ സന്ദർശനം 1932 ഇ.
എം.എസ് നമ്പൂതിരിപ്പാട് ഇന്ത്യൻ നാഷണൽ കോൺഗ്രസ്സിൽ ചേരുന്നു 1935 Plague disease spread around kunnamkulam , approximately 30 persons died.
Labour Brotherhood in Thrissur 1936 Cochin State Congress founded 1936 Electricity agitation 1940 Cochin Karshakasabha founded 1941 കൊച്ചി രാജ്യ പ്രജാമണ്ഡലം 1947 കൊച്ചിയിൽ ക്ഷേത്ര പ്രവേശന വിളംബരം 1949 തിരുകൊച്ചിസംസ്ഥാനം രൂപംകൊണ്ടു 1 ജൂലായ് 1949 തൃശ്ശൂർ ജില്ല രൂപീകൃതമായി 1956 കേരള സംസ്ഥാനം രൂപീകൃതമായി
തൃശ്ശൂർ ജില്ലയ്ക്കു പൊതുവായതും അതേ പേരിലുള്ള ജില്ലാതലസ്ഥാനത്തിന്റെ പ്രത്യേകമായുമുള്ള ചരിത്രസംബന്ധമായ വസ്തുതകളിലേക്കും അതിന്റെ ഗവേഷണ-നിഗമനപ്രവൃത്തികൾക്കുതകുന്ന ചരിത്രസാമഗ്രികളെക്കുറിച്ചും പ്രതിപാദിക്കുന്നതാണു് ഈ ലേഖനത്തിന്റെ വിഷയം.
ഭരണസൗകര്യത്തിനായി കേരളത്തെ പതിനാലുജില്ലകളായി വിഭജിച്ചിരിക്കുന്നതിൽ ഒന്നാണു് തൃശ്ശൂർ ജില്ല.
1949 ജൂലൈ 1 നാണു് ഔദ്യോഗികമായി അന്നത്തെ തിരുവിതാംകൂർ-കൊച്ചി സംസ്ഥാനത്തിന്റെ ഭാഗമായി ഈ ജില്ല നിലവിൽ വന്നതു്.
ഒട്ടനവധി വിദ്യാഭ്യാസസ്ഥാപനങ്ങളും സാഹിത്യം, നാടകം, സുകുമാരകലകൾ, ചലച്ചിത്രം തുടങ്ങിയ സർഗ്ഗമണ്ഡലങ്ങളിൽ വ്യാപരിക്കുന്ന അക്കാദമികളും സമ്പന്നമായ ഒരു പ്രസാധനചരിത്രവും സ്വായത്തമായ ജില്ലാതലസ്ഥാനം (തൃശ്ശൂർ നഗരം) കേരളത്തിൽന്റെ സാംസ്കാരികതലസ്ഥാനം എന്നു കൂടി അറിയപ്പെടുന്നു.
കേരളത്തിലെ ഏറ്റവും വർണ്ണശബളിമയും ജനസംഗമസാന്നിദ്ധ്യവും അവകാശപ്പെടാവുന്ന തൃശ്ശൂർ പൂരം ഭാരതത്തിലെതന്നെ ക്ഷേത്രോൽസവങ്ങളിൽ പ്രശസ്തികൊണ്ടു് മുൻപന്തിയിൽ നിൽക്കുന്നു.
കേരളത്തിന്റെയും ഭാരതത്തിന്റേയും എന്നല്ല, തെക്കനേഷ്യയുടെത്തന്നെ ചരിത്രത്തിൽ നിർണ്ണായകമായ സ്വാധീനം ചെലുത്തിയിട്ടുള്ള ചരിത്രസംഭവങ്ങൾക്കു് തൃശ്ശൂർ ജില്ലയും സമീപപ്രദേശങ്ങളും സാക്ഷിയായിരുന്നിട്ടുണ്ടു്.
ചരിത്രാതീതകാലത്തുള്ള ആദിമാനവികസംസ്കാരം മുതൽ വൈദികകാലവും ഗോത്രസംസ്കൃതികളും സംഘസംസ്കാരവും തരണം ചെയ്തു് പിൽക്കാലത്തു് കേരളജനതയുടെ തന്നെ സവിശേഷമായ മതരാഷ്ട്രീയസ്വഭാവങ്ങൾക്കു് അടിസ്ഥാനമായിത്തീർന്ന തനതു വികാസങ്ങളിലൂടെ ആധുനികഭാരതത്തിന്റെ സ്വാതന്ത്ര്യസമരഗാഥകളിലേക്കു് തൃശ്ശൂരിന്റെ ചരിത്രം വ്യാപിച്ചിരിക്കുന്നു.
ചരിത്രഗവേഷണത്തിനു ലഭ്യമായ സാമഗ്രികൾ
കേരളത്തിനു മൊത്തമെന്നപോലെത്തന്നെ ക്രി.
1500 വരെയുള്ള  ചരിത്രം തൃശ്ശൂരിന്റെ കാര്യത്തിലും വളരെ അവ്യക്തമാണു്.
ഒട്ടും ചരിത്രബോധമില്ലാത്തതും അതിന്റെ അഭാവം കൊണ്ടുതന്നെ വളരെ പരിമിതമായ ലൗകികജീവിതവീക്ഷണങ്ങളുമുള്ള ഒരു ജനത എന്ന കേരളീയരെക്കുറിച്ചുള്ള സാമാന്യമായ വിലയിരുത്തൽ തന്നെ തൃശ്ശൂരിനെ സംബന്ധിച്ചും അനുമാനിക്കാവുന്നതാണു്.
വാസ്തവവും നിഷ്പക്ഷവുമായ ചരിത്രം വാമൊഴിയായോ വരമൊഴിയായോ ചിത്രങ്ങളായോ രേഖപ്പെടുത്തിവെക്കുക എന്ന ശീലം കേരളീയർക്കുണ്ടായിരുന്നില്ല.
സാന്ദർഭികമായി സൂചനകൾ മാത്രം നൽകുന്ന ശിലാലിഖിതങ്ങളും ചെപ്പേടുകളും ശാസനങ്ങളും മാത്രമാണു് രേഖകൾ എന്ന നിലയിൽ കണ്ടെടുക്കാവുന്നതു്.
ക്ഷേത്രങ്ങൾ, ഗുഹകൾ, കോട്ടകൾ, മറ്റു തരത്തിലുള്ള സ്ഥാപനങ്ങളോ സ്മാരകങ്ങളോ കാലാകാലം കേടുതീർത്തു സംരക്ഷിക്കുന്നതിലും അവർ ശ്രദ്ധേയരായിരുന്നില്ല.
പലപ്പോഴും മരം, മണ്ണു് തുടങ്ങിയ ക്ഷിപ്രജീർണ്ണമായ വസ്തുക്കൾ കൊണ്ടായിരുന്നു ഈ പ്രദേശങ്ങളിലെ വാസ്തുവിദ്യയും കരകൗശലവേലകളും നിലനിർത്തിപ്പോന്നിരുന്നതു്.
അധികാരവർഗ്ഗത്തിൽ നടക്കുന്ന ചെറിയ ചെറിയ മാറ്റങ്ങൾ പോലും ഭൂതകാലത്തിന്റെ നന്മകളും തിന്മകളും തമസ്കരണം ചെയ്യുന്നതിൽ അതിയായ ശ്രദ്ധ പാലിച്ചുപോന്നു.
മഹാശിലായുഗം മുതൽ മനുഷ്യാധിവാസം നിലനിന്നിരുന്ന ഒരു പ്രദേശമായിരുന്നു തൃശ്ശൂരും അതിന്റെ സമീപപ്രാന്തങ്ങളും എന്നതിനു വ്യക്തമായ ലക്ഷണങ്ങൾ കണ്ടെത്തിയിട്ടുണ്ടു്.
പുലച്ചിക്കല്ല് തൃശ്ശൂർ രാമവർമ്മപുരത്തുള്ള മഹാശിലായുഗ അവശിഷ്ടം
രാമവർമ്മപുരത്തിനും താണിക്കുടത്തിനും ഇടയിൽ വില്ലടം എന്ന സ്ഥലത്തു സ്ഥിതിചെയ്യുന്ന കരിങ്കല്ലുകൊണ്ടുള്ള സാമാന്യം വലിയ ശിലാസ്തംഭം കേരളത്തിലെത്തന്നെ ഏറ്റവും പ്രാചീനമായി കണക്കാക്കപ്പെട്ടിട്ടുള്ള ചരിത്രവസ്തുക്കളിൽ ഒന്നാണു്.
ഏകദേശം നാലര മീറ്റർ ഉയരവും മൂന്നു മീറ്റർ വീതിയും അര മീറ്റർ ഘനവുമുള്ള ഈ സ്തംഭം പ്രാദേശികമായി അറിയപ്പെടുന്നതു് 'പുലച്ചിക്കല്ല്' അഥവാ 'പടക്കല്ല്' എന്നാണു്.
ഇത്തരം നിർമ്മിതികളുടെ കൃത്യമായ പ്രായം ഇതുവരെ ശാസ്ത്രീയമായി കണക്കാക്കപ്പെട്ടിട്ടില്ല.
ചിലരുടെ അഭിപ്രായത്തിൽ ഇവ വൈകിയ മഹാശിലായുഗത്തിന്റെ അവശിഷ്ടങ്ങളാണു്.
നവീനശിലായുഗത്തിന്റെയോ സംഘകാലത്തിന്റെയോ ബാക്കിയാണു് ഇവയെന്നു് ചിലർ വാദിക്കുന്നു.
സാമാന്യമായി പുരാവസ്തുപണ്ഡിതർ ഈ കല്ലിനു് ഏകദേശം 3000 വർഷങ്ങൾക്കും 2500 വർഷങ്ങൾക്കും ഇടയിൽ പഴക്കം അനുമാനിക്കുന്നു.1944 മുതൽ പുരാവസ്തുവകുപ്പിന്റെ മേൽനോട്ടത്തിലാണെങ്കിലും ഏറെക്കുറെ അനാഥമായ മട്ടിൽ, യാതൊരു സവിശേഷശ്രദ്ധയുമാകർഷിക്കാത്ത വിധത്തിലാണു് 'പുലച്ചിക്കല്ല്' ഇപ്പോൾ സ്ഥിതിചെയ്യുന്നതു്.
വില്ലടത്തുള്ളതിനു സമാനമായ മറ്റൊരു കൃഷ്ണശിലാസ്തംഭം (മെൻഹിർ- Menhir) തൃശ്ശൂർ നഗരത്തിന്റെ തന്നെ വടക്കുപടിഞ്ഞാറുള്ള കുറ്റൂർ എന്ന പ്രദേശത്തുമുണ്ടു്.
കുടക്കല്ലുകൾ
തൃശ്ശൂരിനും കുന്നംകുളത്തിനും മദ്ധേയുള്ള അരികന്നിയൂർ(ഹരികന്യാപുരം), മുളങ്കുന്നത്തുകാവു്, പോർക്കുളം, ചിറമനങ്ങാട്, എയ്യാൽ തുടങ്ങിയ സ്ഥലങ്ങളിൽ നിന്നും വളരെയെണ്ണം കുടക്കല്ലുകൾ കണ്ടെത്തപ്പെട്ടിട്ടുണ്ടു്.
തൊപ്പിക്കല്ലുകൾ എന്നും അറിയപ്പെടുന്ന ഇവ അതിപ്രാചീനകാലത്തെ ശവസംസ്കാരസ്മാരകങ്ങളാണെന്നു കരുതപ്പെടുന്നു.
ഇവയ്ക്കു തൊട്ടരികിലായി പലയിടത്തും ധാരാളം നന്നങ്ങാടികളും ശിലയിൽ കൊത്തിയെടുത്ത ഗുഹകളും കാണപ്പെടുന്നുണ്ടു്.
പതിനഞ്ചാം ശതകത്തിലെ 'ചന്ദ്രോത്സവം' എന്ന കൃതിയിൽ അരിയന്നൂരിലെ കല്ലുകളെപ്പറ്റി പരാമർശമുണ്ടു്.
ഔട്ട് ഓഫ് ലക്ക് ഇംഗ്ലീഷ് വിലാസം https://ml.wikipedia.org/wiki/Out_of_Luck_(2015_film)
2015-ൽ പുറത്തിറങ്ങിയ നൈജീരിയൻ ഡ്രാമ ത്രില്ലർ ചിത്രമാണ് ഔട്ട് ഓഫ് ലക്ക് .
ചിനാസ ഒനുസോ എഴുതി നിയി അക്കിൻമോളയൻ സംവിധാനം ചെയ്ത ഈ ചിത്രത്തിൽ ടോപ്പ് ടെഡെല, ലിൻഡ എജിയോഫോർ, ഫെമി ബ്രാഞ്ച്, അഡെസുവ എറ്റോമി, സാംബസ എൻസെറിബെ, വോലെ ഓജോ എന്നിവരും ജിഡ് കൊസോക്കോ, ചിഗുൽ എന്നിവരുടെ അതിഥി വേഷങ്ങളുമുണ്ട്.
ഇത് 2015 ഡിസംബർ 4-ന് പുറത്തിറങ്ങി.
2015 ഒക്ടോബറിൽ ചിത്രത്തിന്റെ ഒരു മുഴുനീള ട്രെയിലർ പുറത്തിറങ്ങി.
അവലംബം പുറംകണ്ണികൾ ഔട്ട് ഓഫ് ലക്ക് ഇന്റർനെറ്റ് മൂവി ഡാറ്റാബേസിൽ
ഫഹദ് ഫാസിൽ ഇംഗ്ലീഷ് വിലാസം https://ml.wikipedia.org/wiki/Fahadh_Faasil
മലയാള ചലച്ചിത്രരംഗത്ത് പ്രവർത്തിക്കുന്ന ഒരു നടനും നിർമാതാവും ആണ് ഫഹദ് ഫാസിൽ (ജനനം: 8 ഓഗസ്റ്റ് 1982) .
ദേശീയ ചലച്ചിത്ര പുരസ്കാരവും സംസ്ഥാന ചലച്ചിത്ര പുരസ്കാരവും നേടിയിട്ടുള്ള ഫഹദ് മലയാളത്തിന് പുറമെ തമിഴ്, തെലുങ്ക് ഭാഷാ ചിത്രങ്ങളിൽ അഭിനയിച്ചിട്ടുണ്ട്.
പ്രശസ്ത മലയാള സിനിമ സംവിധായകൻ ഫാസിലിൻ്റെയും റോസീനയുടേയും മകനായി 1982 ഓഗസ്റ്റ് 8ന് ആലപ്പുഴയിൽ ജനിച്ചു.
മലയാള ചലച്ചിത്ര അഭിനേതാവായ ഫർഹാൻ ഫാസിൽ സഹോദരനാണ്.
തൃപ്പൂണിത്തുറ ചോയ്സ് സ്ക്കൂളിലും , ഊട്ടി ലൗഡേലിലുള്ള ലോറൻസ് സ്ക്കൂളിലുമായാണ് ഫഹദ്  സ്ക്കൂൾ വിദ്യാഭ്യാസം പൂർത്തിയാക്കിയത്.
അതിനുശേഷം എസ്.ഡി.കോളേജിൽ നിന്നും ബി.കോം.
ബിരുദം എടുത്തു.
മിയാമി സർവകലാശാലയിൽ നിന്നും ബിരുദാനന്തരബിരുദവും കരസ്ഥമാക്കി.
ഫഹദിന്റെ ആദ്യചിത്രം കൈയെത്തും ദൂരത്ത് കാര്യമായ ചലനങ്ങളൊന്നും ഉണ്ടാക്കിയില്ലെങ്കിലും അതിലെ മനോഹരമായ ഗാനങ്ങൾ ശ്രദ്ധിക്കപ്പെട്ടു.
പിന്നീട് പഠനത്തിനായി വിദേശത്തേക്കു പോയ ഫഹദ്, തിരിച്ചു വരുന്നത് മലയാള സിനിമയിലെ നവീന സംരംഭമായ കേരള കഫേ എന്ന സിനിമയിലൂടെയാണ്.
"ഇതിലെ മൃത്യഞ്ജയം" എന്ന ചിത്രത്തിലെ അഭിനയത്തിലൂടെ ഫഹദ് തന്റെ തിരിച്ചുവരവറിയിച്ചു.
തുടർന്ന് ബി.ഉണ്ണികൃഷ്ണൻ്റെ പ്രമാണി എന്ന സിനിമയിൽ മമ്മൂട്ടിക്കൊപ്പം ശ്രദ്ധേയമായ വേഷം ചെയ്തു.
കോക്ക്ടെയിൽ എന്ന സിനിമയിലാണ് ഫഹദ് ഫാസിലെന്ന പുത്തൻ താരോദയത്തിൻ്റെ പ്രതിഭകൾ ദൃശ്യമായത് ഫഹദ് അവതരിപ്പിച്ച ബിസിനസുകാരൻ ഏറെ പ്രേക്ഷക ശ്രദ്ധ പിടിച്ചുപറ്റി.
ലാലിൻ്റെ ടൂർണമെൻറ് എന്ന സിനിമയിലെ വേഷം മികച്ചതായിരുന്നു എങ്കിലും സിനിമ വിജയിക്കാഞ്ഞത് കാരണം ശ്രദ്ധിക്കപ്പെട്ടില്ല.
അഭിനയ ജീവിതത്തിൽ ഫഹദിൻ്റെ ഏറ്റവും മികച്ച വേഷങ്ങളായി കണക്കാക്കപ്പെടുന്നത് ചാപ്പാ കുരിശ് , 22 ഫീമെയ്ൽ കോട്ടയം , ഡയമെണ്ട് നെക്ലേസ് എന്നീ സിനിമകളാണ്.
ഈ മൂന്നു സിനിമകൾ റിലീസായതോടെ മലയാളത്തിലെ പുതു നായകസങ്കൽപ്പങ്ങൾക്ക് മാറ്റം വരുത്തി കൊണ്ട് ജനപ്രിയ യുവതാരമായി ഫഹദ് ഫാസിൽ മാറി.
സ്വാഭാവികമായ നടനവും ഡബ്ബിംഗുമാണ് ഫഹദിൻ്റെ കഥാപാത്രങ്ങളെ ശക്തമാക്കുന്നതെന്ന് പൊതുവെ  നിരീക്ഷിക്കപ്പെടുന്നു.
ഡയമണ്ട് നെക്‌ലേസ് 22 ഫീമെയിൽ കോട്ടയം അന്നയും റസൂലും ആമേൻ ഒരു ഇന്ത്യൻ പ്രണയകഥ ഇയ്യോബിന്റെ പുസ്തകം ബാംഗ്ലൂർ ഡെയ്സ് മഹേഷിന്റെ പ്രതികാരം തൊണ്ടിമുതലും ദൃക്സാക്ഷിയും എന്നീ സിനിമകളാണ് ഫഹദിന്റെ ശ്രദ്ധേയമായ മറ്റു ചിത്രങ്ങൾ.
ചലച്ചിത്രനടി നസ്രിയ നസീമുമായി 21 ഓഗസ്റ്റ് 2014ൽ വിവാഹിതരായി.
തൊണ്ടിമുതലും ദൃക്സാക്ഷിയും എന്ന ചലച്ചിത്രത്തിലെ അഭിനയത്തിന് മികച്ച സഹനടനുള്ള 2017-ലെ ദേശീയ ചലച്ചിത്ര പുരസ്കാരവും , 2019 - ൽ കുമ്പളങ്ങി നൈറ്റ്സ് എന്ന ചലച്ചിത്രത്തിലെ അഭിനയത്തിന് മികച്ച സ്വഭാവനടനുള്ള കേരളസംസ്ഥാന ചലച്ചിത്രപുരസ്കാരവും ലഭിച്ചു.
അവാർഡുകൾ ദേശീയ ചലച്ചിത്ര അവാർഡ് മികച്ച സഹനടൻ ടേക്ക് ഓഫ് 2014 സംസ്ഥാന ചലച്ചിത്ര അവാർഡ് മികച്ച നടൻ ആർട്ടിസ്റ്റ് 2013 നോർത്ത് 24 കാതം 2013 മികച്ച സ്വഭാവനടൻ അകം 2011 ചാപ്പാ കുരിശ് 2014
2019: മികച്ച സ്വഭാവനടൻ - കേരളസംസ്ഥാന ചലച്ചിത്രപുരസ്കാരം 2019 2017: മികച്ച സഹനടൻ - ദേശീയ ചലച്ചിത്ര പുരസ്‌കാരം 2017 2013: മികച്ച നടൻ - കേരളസംസ്ഥാന ചലച്ചിത്രപുരസ്കാരം 2013 2013: മികച്ച നടൻ (മലയാളം)- 61-മത്‌ ഫിലിംഫെയർ പുരസ്കാരം സൗത്ത് 2012: മികച്ച നടൻ (മലയാളം)- 60-മത്‌ ഫിലിംഫെയർ പുരസ്കാരം സൗത്ത് 2011: മികച്ച രണ്ടാമത്തെ നടൻ - കേരളസംസ്ഥാന ചലച്ചിത്രപുരസ്കാരം 2011 അഭിനയിച്ച ചിത്രങ്ങൾ മലയാളം വർഷം ചലച്ചിത്രം കഥാപാത്രം കുറിപ്പുകൾ 1992 പപ്പയുടെ സ്വന്തം അപ്പൂസ് ബാലതാരം 2002 കൈയെത്തും ദൂരത്ത് സച്ചിൻ മാധവൻ 2009 കേരള കഫെ പത്രപ്രവർത്തകൻ 8 വർഷത്തെ ഇടവേളക്കു ശേഷം അഭിനയിച്ച ചിത്രം.
ഉപചിത്രം - മൃത്യുഞ്ജയം 2010 പ്രമാണി ബോബി സഹനടൻ.
കോക്ക്ടെയ്‌ൽ നവീൻ കൃഷ്ണമൂർത്തി അരുൺ കുമാറിന്റെ ആദ്യ ചിത്രം.
ടൂർണമെന്റ് വിശ്വനാഥൻ ബെസ്റ്റ് ഓഫ് ലക്ക് ഫഹദ് ഫാസിൽ അതിഥി വേഷം 2011 ചാപ്പാ കുരിശ് അർജുൻ ഇന്ത്യൻ റുപ്പി മുനീർ അതിഥിതാരം 2012 പത്മശ്രീ ഭരത് ഡോ: സരോജ് കുമാർ അലക്സ് സാമുവൽ 22 ഫീമെയിൽ കോട്ടയം സിറിൽ സി. മാത്യു ഡയമണ്ട് നെക്‌ലേസ് ഡോ. അരുൺ കുമാർ ഫ്രൈഡേ ബാലു 2013 അന്നയും റസൂലും റസൂൽ നത്തോലി ഒരു ചെറിയ മീനല്ല പ്രേമൻ, നരേന്ദ്രൻ ആമേൻ സോളമൻ റെഡ്‌ വൈൻ സി.വി. അനൂപ്‌ ഇമ്മാനുവൽ ജീവൻ രാജ് അകം ശ്രീനി 5 സുന്ദരികൾ അജ്മൽ ഉപചിത്രം - ആമി.
ഒളിപ്പോര് അജയൻ (ഒളിപ്പോരാളി) ആർട്ടിസ്റ്റ് മൈക്കിൾ ആന്റണി നോർത്ത് 24 കാതം ഹരികൃഷ്ണൻ ഡി കമ്പനി ഡോ. സുനിൽ മാത്യൂ ഉപചിത്രം - ഡേ ഓഫ് ജഡ്ജ്മെന്റ്.
ഒരു ഇന്ത്യൻ പ്രണയകഥ അയ്മനം സിദ്ധാർത്ഥൻ 2014 1 ബൈ റ്റു യൂസഫ് മരക്കാർ ഗോഡ്സ് ഓൺ കൺട്രി മനു ബാംഗ്ലൂർ ഡെയ്സ് ശിവ ദാസ്‌ മണി രത്നം നീൽ ജോൺ സാമുവൽ ഇയ്യോബിന്റെ പുസ്തകം അലോഷി 2015 മറിയം മുക്ക് ഹരം അയാൾ ഞാനല്ല 2016 മൺസൂൺ മാംഗോസ് മഹേഷിന്റെ പ്രതികാരം മഹേഷ് ഭാവന 2017 ടേക്ക് ഓഫ് മനോജ് അബ്രാഹം തൊണ്ടിമുതലും ദൃക്സാക്ഷിയും കള്ളൻ  പ്രസാദ് 2018 കാർബൺ സിബി വരത്തൻ എബിൻ ഞാൻ പ്രകാശൻ P.R ആകാശ് 2019 കുമ്പളങ്ങി നൈറ്റ്സ് ഷമ്മി 2019 അതിരൻ വിനയൻ 2019 ട്രാൻസ് വിജു പ്രസാദ് / പാസ്റ്റർ ജോഷ്വാ കാൾട്ടൻ 2020 സി യു സൂൺ ജിമ്മി കുര്യൻ ആമസോൺ പ്രൈം വീഡിയോ റിലീസ് 2021 ഇരുൾ ഉണ്ണി നെറ്റ്ഫ്ലിക്സ് റിലീസ് 2021 ജോജി ജോജി ആമസോൺ പ്രൈം വീഡിയോ റിലീസ് 2021 മാലിക്ക് അഹമ്മദ് അലി സുലൈമാൻ ആമസോൺ പ്രൈം വീഡിയോ റിലീസ് 2022 മലയൻകുഞ്ഞ് അനിൽ കുമാർ 2023 പാച്ചുവും അത്ഭുത വിളക്കും പ്രശാന്ത് ധൂമം അവിനാഷ് 2024 ആവേശം രംഗ ബോഗയ്ൻവില്ല ഡേവിഡ് കോശി TBA ഓടും കുതിര ചാടും കുതിര TBA മറ്റ് ഭാഷകൾ വർഷം ചലച്ചിത്രം കഥാപാത്രം ഭാഷ 2017 വേലൈക്കരൻ അധിബൻ "ആദി" മാധവ് തമിഴ് 2019 സൂപ്പർ ഡീലക്സ് മുഗിൽ തമിഴ് 2021 പുഷ്പ: ദി റൈസ് ഭൻവർ സിംഗ് ഷെഖാവത് ഐപിഎസ് തെലുങ്ക് 2022 വിക്രം അമർ തമിഴ് 2023 മാമന്നൻ രത്നവേലു തമിഴ് 2024 വേട്ടയൻ സൈബർ പാട്രിക് "ബാറ്ററി" തമിഴ് പുഷ്പ 2: ദി റൂൾ ഭൻവർ സിംഗ് ഷെഖാവത് ഐപിഎസ് തെലുങ്ക് TBA മാരീശൻ TBA തമിഴ് ഡോണ്ട് ട്രബിൾ ദ ട്രബിൾ TBA തെലുങ്ക് നിർമ്മിച്ച ചിത്രങ്ങൾ
ഫഹദ് ഫാസിൽ ആൻഡ് ഫ്രണ്ട്സിൻ്റെ  കീഴിൽ സി യു സൂൺ 2020
അമൽ നീരദ് പ്രൊഡക്ഷൻസുമായി സഹനിർമ്മാണം ഈയ്യോബിൻ്റെ പുസ്തകം 2014 വരത്തൻ 2018
വർക്കിംഗ് ക്ലാസ് ഹീറോയ്‌ക്കൊപ്പം സഹനിർമ്മാണം കുമ്പളങ്ങി നൈറ്റ്സ് 2019
വർക്കിംഗ് ക്ലാസ് ഹീറോ , ഭാവന സ്റ്റുഡിയോസുമായി സഹനിർമ്മാണം ജോജി 2021 പാൽത്തു ജാൻവർ 2022 തങ്കം 2023 പ്രേമലു 2024
ഫാസിലിനൊപ്പം നിർമ്മാണം മലയൻകുഞ്ഞ് 2022
അൻവർ റഷീദ് എൻ്റർടെയ്ൻസുമായി സഹനിർമ്മാണം ആവേശം 2024 അവലംബം പുറത്തേക്കുള്ള കണ്ണികൾ ഫഹദ് ഫാസിൽ ട്വിറ്ററിൽ ഫഹദ് ഫാസിൽ ഐ.എം.ഡി.ബി യിൽ
കമുതി സൗരോർജ്ജനിലയം ഇംഗ്ലീഷ് വിലാസം https://ml.wikipedia.org/wiki/Kamuthi_Solar_Power_Project
തമിഴ്‌നാട്ടിലെ കമുതിയിലുള്ള 2,500 ഏക്കർ (10 കി.m 2 ) വിസ്താരമുള്ള ഒരു സൗരോർജ്ജനിലയമാണ് കമുതി സൗരോർജ്ജനിലയം ( Kamuthi Solar Power Project) .
അദാനി പവർ ആണ് ഇത് നിർമിച്ചിരിക്കുന്നത്.
ഒറ്റയിടത്ത് 648 MW വൈദ്യുതി ഉൽപ്പാദിപ്പിക്കാൻ പറ്റുന്ന ഈ നിലയത്തിന് വലിപ്പത്തിൽ ലോകത്തിൽ രണ്ടാം സ്ഥാനമുണ്ട് .
2016 ജൂൺ 13 ന് ഇതിനെ നാഷണൽ ഗ്രിഡുമായി ബന്ധിപ്പിക്കാൻ ABB 5 സബ്‌സ്റ്റേഷനുകൾ കമ്മീഷൻ ചെയ്യുകയുണ്ടായി.
2016 സെപ്തംബർ 21 -ന് പൂർത്തിയായ ഈ നിലയത്തിന് ₹ 4,550 കോടി (US$710 million) ചെലവായിട്ടുണ്ട്.
25 ലക്ഷം സോളാർ മൊഡ്യൂളുകൾ, 380000 അടിത്തറകൾ, 27,000 മീറ്റർസ്ട്രക്ചറുകൾ, 576 ഇൻവേറ്ട്ടറുകൾ, 154 ട്രാൻസ്ഫോമറുകൾ എന്നിവ കൂടാതെ 6000 കിലോമീറ്റർ കേബിളുകൾ എന്നിവ ഈ നിലയത്തിന് ആവശ്യമായി വന്നിട്ടുണ്ട്.
പാനലുകൾ സ്ഥാപിക്കാനുള്ള സ്ട്രക്ചറുകൾക്ക് 30000 ടൺ ഗാൽവനൈസ്‌ഡ് ഇരുമ്പ് വേണ്ടിവന്നു.
8 മാസം കൊണ്ട് തീർക്കുന്നതിനായി 8,500 ജോലിക്കാർ ഓരോ ദിവസവും 11 MW വൈദ്യുതിയ്ക്ക് ആവശ്യമായ പാനലുകൾ സ്ഥാപിച്ചിരുന്നു.
നിലയം മുഴുക്കേ ഒരു 400 KV സബ്‌സ്റ്റേഷനുമായി യോജിപ്പിച്ചിരിക്കുകയാണ്.
ഒരു റോബോട്ട് സംവിധാനം പാനലുകളെ എന്നും വൃത്തിയാക്കുകയാണ് ചെയ്യുന്നത്.
അവിടത്തെ ദൈനംദിനം ലഭിക്കുന്ന 5.5-6.0 kWh/m 2 സൗരോർജ്ജത്തിന്റെ അളവ് വച്ചുനോക്കിയാൽ വർഷംതോറും 1.3 TWh വൈദ്യുതി ഉണ്ടാക്കൽ സാധ്യമാണ്.
ഇവയും കാണുക Solar power in India Renewable energy in India അവലംബം
കുറൂർ നീലകണ്ഠൻ നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/Kuroor_Neelakantan_Namboodiripad
കുറൂർ നീലകണ്ഠൻ നമ്പൂതിരിപ്പാട് (ജനുവരി , 1896 - ഓഗസ്റ്റ് 31 , 1981) ഇന്ത്യൻ സ്വാതന്ത്ര്യസമരസേനാനിയും ഗാന്ധിയനും മാതൃഭൂമി പത്രത്തിന്റെ പിറവിക്ക് വഴിതെളിച്ച പ്രമുഖനുമായിരുന്നു.
ക്വിറ്റ് ഇന്ത്യാ സമരം , ഉപ്പു സത്യാഗ്രഹം , ഗുരുവായൂർ സത്യാഗ്രഹം , വൈക്കം സത്യാഗ്രഹം , സ്വദേശി പ്രസ്ഥാനം തുടങ്ങിയ ദേശീയ പ്രസ്ഥാനങ്ങളിലും നവോത്ഥാന സമരങ്ങളിലും നേതൃത്വം വഹിച്ചിട്ടുള്ള അദ്ദേഹം, കേരളത്തിൽ നിന്നുള്ള സ്വാതന്ത്ര്യസമര സേനാനികളിൽ മുഖ്യസ്ഥാനം വഹിക്കുന്നു.
1896 ഫെബ്രുവരി ആറിന് തൃശ്ശൂരിനടുത്തുള്ള അടാട്ട് ഗ്രാമത്തിലെ ആമ്പലംകാവ് എന്ന പ്രദേശത്തു കുറൂർ മനയ്ക്കൽ അഷ്ടമൂർത്തി നമ്പൂതിരിപ്പാടിന്റെയും ഉമാ അന്തർജനത്തിന്റെയും മകനായി ജനിച്ചു.
ഏഴാം വയസ്സിൽ പാരമ്പര്യമനുസരിച്ച് തൃശ്ശൂർ ബ്രഹ്മസ്വം മഠത്തിൽ ഋഗ്വേദ പഠനമാരംഭിച്ചു.
വേദപഠനം കഴിഞ്ഞ്  1918-ൽ പാലക്കാട്ടെ നൂറണി ഹൈസ്ക്കൂളിൽ ചേർന്നു.
മഹാത്മാഗാന്ധിയിൽ ആകൃഷ്ടനായ കുറൂർ 1920-ൽ നിസ്സഹകരണപ്രസ്ഥാനത്തിൽ ചേർന്നു.
തുടർന്നുള്ള അരനൂറ്റാണ്ടുകാലം കുറൂരിന്റെ ജീവിതം രാഷ്ട്രീയവും സാമൂഹികപ്രവർത്തനവും ഒത്തുചേരുന്നതായിരുന്നു.
ഗാന്ധിജി, ജവഹർലാൽ നെഹ്റു , സരോജിനി നായിഡു , ബാലഗംഗാധര തിലകൻ എന്നീ ദേശീയ നേതാക്കളുനായി കുറൂരിന് വ്യക്തിബന്ധമുണ്ടായിരുന്നു.
ആദ്യ ജയിൽവാസം
1921-ലായിരുന്നു കുറൂരിന്റെ ആദ്യ ജയിൽവാസം.
ഭാരതീയരിൽ ദേശഭക്തി ഉണർത്താനും സ്വാതന്ത്രത്തിനായുള്ള പോരാട്ടത്തിൽ അവരെ ഭാഗമാക്കാനും , ബോധവത്ക്കരിക്കാനുമായി തൃശ്ശിവപേരൂർ ആസ്ഥാനമായി ലോക മാന്യൻ എന്നപേരിൽ കുറൂരിന്റെ പത്രാധിപത്യത്തിൽ പുറത്തിറങ്ങിയ പത്രത്തിലെ ലേഖനങ്ങളിൽ രാജ്യദ്രോഹം കണ്ടെത്തിയപ്പോഴാണ് കുറൂരിനും പത്രത്തിന്റെ പ്രസാധകനായിരുന്ന പൂവ്വത്തിങ്കൽ സെബാസ്റ്റ്യനും ആറുമാസം ശിക്ഷ ലഭിച്ചത്.
ഇദ്ദേഹത്തിന് കണ്ണൂർ ജയിലിൽ അടക്കപ്പെട്ട സമയത്ത് ക്രൂരമായ മർദ്ദനത്തിൽ വലത്തെ ചെവിയുടെ കേൾവി നഷ്ടപ്പെട്ടു .
ശിക്ഷയ്ക്കുശേഷം തിരിച്ചെത്തിയപ്പോൾ അദ്ദേഹത്തെ കാത്തിരുന്നത് സാമുദായ ഭ്രഷ്ടായിരുന്നു .
മിശ്രഭോജനം നടത്തിയതിനായിരുന്നു അത്.
മാതൃഭൂമി പത്രം
ഇന്ത്യൻ നാഷണൽ കോൺഗ്രസ്സിന്റെ കേരളത്തിലെ ജിഹ്വയായി മാറിയ മാതൃഭൂമി പത്രത്തിന്റെ പിറവിക്ക് വഴിതെളിച്ചതിൽ പ്രമുഖനായിരുന്നു ഇദ്ദേഹം.
1923-ലാണ് പത്രം തുടങ്ങിയത്.
പത്രാധിപർ കെ.പി.കേശവമേനോനും മാനേജിങ് ഡയറക്ടർ കെ.മാധവൻ നായരും കുറൂർ പ്രസാധകനും.
മാതൃഭൂമി പത്രത്തിന്റെ സ്ഥാപകരിൽ ഒരാളായിരുന്ന ശ്രീ കുറൂർ നീലകണ്ഠൻ നമ്പൂതിരിപ്പാട് മാതൃഭൂമിക്കൊപ്പം ചേർന്നു സ്വാതന്ത്ര്യലബ്ധിക്കായി പോരാടി.
മാതൃഭൂമിക്ക് വേണ്ടി ത്യാഗങ്ങളും ക്ലേശങ്ങളും സഹിച്ച കുറൂർ, ജീവിതാവസാനം വരെ പത്രത്തിന്റെ പ്രിന്റ് ആന്റ് പബ്ലിഷറായിരുന്നു.
സത്യാഗ്രഹസമരങ്ങൾ
1924-ലെ വൈക്കം സത്യാഗ്രഹസമരവുമായി ബന്ധപ്പെട്ട് കുറൂർ തടവുശിക്ഷ അനുഭവിക്കുകയുണ്ടായി.
1930-ലെ ഉപ്പ് സത്യാഗ്രഹത്തിൽ പങ്കെടുത്ത കുറൂരിന് ക്രൂരമായ പോലീസ് മർദ്ദനമേൽക്കേണ്ടിവന്നു.
നിയമലംഘന പ്രസ്ഥാനം, ഗൂരുവായൂർ സത്യാഗ്രഹം, ക്വിറ്റിന്ത്യപ്രക്ഷോഭം എന്നിവയിലും പങ്കെടുത്തിട്ടുണ്ട്.
1931 ഏപ്രിൽ രണ്ടിന് തൃശ്ശൂരിലെ നായർ കുടുംബമായ തെക്കേകുറുപ്പത്തെ കൊച്ചുകുട്ടിയമ്മയെ വിവാഹം കഴിച്ചു.
കുറൂരിന്റെ സേവനമനോഭാവത്തിന് അദ്ദേഹത്തിന്റെ പത്നി കൊച്ചുകുട്ടിയമ്മ നൽകിയ പിന്തുണ വിസ്മരിക്കാവുന്നതല്ല.
സർക്കാർ അധ്യാപികയായിരുന്നെങ്കിലും കുറൂരിന്റെ പ്രവർത്തനങ്ങൾക്ക് അവർ ഉറച്ച പിന്തുണ നല്കി.
വിവാഹശേഷം അദ്ദേഹം താമസിച്ച തെക്കേകുറുപ്പത്ത് വീട് തൃശ്ശൂരിലെത്തിയിരുന്ന അഖിലേന്ത്യനേതാക്കളുടെ താവളമായിരുന്നു.
നെഹ്റു ഉൾപ്പെടെയുള്ള നേതാക്കൾക്ക് ഇവിടം ആതിഥ്യമരുളിയിട്ടുണ്ട്.
ഖാദിപ്രസ്ഥാനം
ഖാദിപ്രസ്ഥാനത്തിന്റെ ആദ്യദശയിൽ തൃശ്ശൂരിലെ വീടുകളിൽ ചർക്കയും തക്ലിയുമെത്തിച്ച് നൂൽനൂല്പിക്കുവാനും പിന്നീട് അത് ശേഖരിച്ച് നെയ്യിക്കുവാനും കുറൂർ ശ്രമിച്ചു.
ഇത്തരം ശ്രമങ്ങളിലൂടെ ഖാദിയെ കേരളത്തിന്റെ പ്രധാന വ്യവസായസംരംഭങ്ങളിലൊന്നാക്കി മാറ്റുവാനും അദ്ദേഹത്തിനായി.
പിന്നീട് കേരള ഖാദി-ഗ്രാമ വ്യവസായ അസോസിയേഷന്റെ രൂപത്തിൽ വളർന്നു വന്ന പ്രസ്ഥാനത്തിന്റെ അദ്ധ്യക്ഷനായി 1960 മുതൽ 64 വരെ അദ്ദേഹം പ്രവർത്തിച്ചു.
1958-61 കാലഘട്ടത്തിൽ കേരളനിയമസഭാംഗമായി പ്രവർത്തിച്ചു.
1966-ൽ സംസ്ഥാന ഭക്ഷ്യ ഉപദേശസമിതിയിൽ അംഗമായി.
തൃശ്ശൂരിലെ നെഹ്റു സ്മാരകനിധിയിലും ശാസ്ത്രി സ്മാരകനിധിയിലും പ്രവർത്തിച്ചു.
കുറൂരിന്റെ പ്രവർത്തനഫലമായാണ് തൃശ്ശൂരിൽ ജവഹർ ബാലഭവൻ സംഘടിപ്പിച്ചത്.
ഒരു യാഥാസ്ഥിതിക ബ്രാഹ്മണ കുടുംബത്തിൽ ജനിച്ച അദ്ദേഹം അതിരുകൾപൊട്ടിച്ചെറിഞ്ഞു സ്വാതന്ത്ര്യത്തിനായും  ഹരിജനങ്ങളുടെ ഉന്നമനത്തിനായും പോരാടി.
ഗാന്ധിജിയുടെ പാത പിൻതുടർന്ന് ഖാദി ഉത്പന്നങ്ങളുടെ പ്രചാരണവും നിർമ്മാണവും  കേരളത്തിൽ നടത്തിയത് ഇദ്ദേഹം ആയിരുന്നു.
വിമോചന സമരത്തിന് നേതൃത്വം വഹിച്ചതിന്റെ പേരിൽ കമ്മ്യൂണിസ്റ്റ് പാർട്ടിക്കാരുടെ മർദ്ദനത്തിന് ഇരയായിട്ടുണ്ട്.
കേരളത്തിലെ ദേശീയ പ്രവർത്തകർക്ക് ഒരാവേശമായി പ്രവർത്തിച്ച കുറൂർ തന്റെ ഗാന്ധിയൻ നിലപാടുകളിൽ നിന്ന് ഒരിക്കലും വ്യതിചലിച്ചില്ല.
1981 ഓഗസ്റ്റ് 31-ാം ൹ 85-ാം വയസ്സിൽ അദ്ദേഹം അന്തരിച്ചു.
അടാട്ട് ഇംഗ്ലീഷ് വിലാസം https://ml.wikipedia.org/wiki/Adatt
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് അടാട്ട് .
തൃശ്ശൂർ നഗരത്തിൽ നിന്ന് ഏതാണ്ട് 10 കിലോമീറ്റർ അകലെയാണ് ഈ പ്രദേശം സ്ഥിതി ചെയ്യുന്നത്, വടക്കാഞ്ചേരി നിയോജക മണ്ഡലത്തിൽ ഉൾപ്പെടുന്നു.
ഈ പ്രേദേശത്തിന്റെ ചുറ്റളവ് ഏതാണ്ട് 6.91 കി.
മി ഉണ്ട്.
പുഴയ്ക്കൽ ബ്ളോക്ക് പഞ്ചായത്ത് പരിധിയിലാണ് അടാട്ട്.
ശ്രീരാമകൃഷ്ണ ഗുരുകുല വിദ്യാലയം, ശ്രീ ശാരദ സ്കൂൾ, കേന്ദ്രിയ വിദ്യാലയം, ഐ. ഇ.
എസ് സ്കൂൾ ചിറ്റിലപ്പിള്ളി എന്നീ വിദ്യാഭ്യാസ സ്ഥാപനങ്ങൾ സ്ഥിതി ചെയ്യുന്നത് അടാട്ട് ഗ്രാമപഞ്ചായത്തിലാണ്.
പ്രധാനപ്പെട്ട ഉത്സവങ്ങൾ ആമ്പലങ്കാവ് ഭഗവതിക്ഷേത്രം ഭരണി പുറനാട്ടുകര ശ്രീ മഹാവിഷ്ണുക്ഷേത്രം മണ്ഡലോത്സവം പുറനാട്ടുകര സെന്റ്‌ സെബാസ്റ്റ്യൻ പള്ളി തിരുന്നാൾ ആഘോഷം.
പൂജാദ്രവ്യങ്ങളൊരുക്കി  പൂജാരിയായ വില്വമംഗലത്തെ കാത്തിരിക്കെ, സഹായിക്കാൻ വന്ന ബാലൻ നൈവേദ്യം എടുത്തുകഴിക്കുന്നതു കണ്ടെത്തിയ കുറൂരമ്മ ആ ഉണ്ണിയെ ഒരു കലത്തിന്നടിയിൽ അടച്ചിട്ടുവത്രെ.
ഭഗവാൻ കൃഷ്ണന് വെച്ചിരുന്ന നൈവേദ്യമെടുത്ത് കഴിക്കാനൊരുമ്പെട്ട ബാലൻ, സാക്ഷാൽ കൃഷ്ണൻ തന്നെയെന്ന നിഗമനത്തിൽ അവർ എത്തിച്ചേരുകയായിരുന്നു.
ഇങ്ങനെ കൃഷ്ണനെ അടച്ചിട്ട സ്ഥലം എന്ന അർത്ഥത്തിൽ ഈ സ്ഥലം അടാട്ട് എന്ന പേരിൽ പിന്നീട് പ്രശസ്തമാവുകയായിരുന്നു.
ക്ഷേത്രനഗരമായ ഗുരുവായൂർ അടാട്ടിൽ നിന്ന് വളരെ അടുത്താണ്.
ഏതാണ്ട് 20 കിലോമീറ്റർ ദൂരം മാത്രമേ ഇവിടെനിന്ന് ഗുരുവായൂർക്കുള്ളൂ.
ചരിത്ര താളുകളിൽ മഹാത്മാ ഗാന്ധിജിയുടെ സന്ദർശനം ശ്രീ രാമകൃഷ്ണ മിഷൻ ശ്രീ ശാരദ മന്ദിരം ഖാദി നിർമ്മാണം പ്രാതിനിധ്യമുള്ള മേഖലകൾ
കാർഷികമേഖല നെൽ കൃഷി - ജെയ്‌വ നെൽകൃഷി കന്നുകാലി  - ക്ഷീരോല്പാദനം മത്സ്യ കൃഷി ജെയ്‌വ പച്ചക്കറി കൃഷി കേര / അടക്ക / വാഴ / കുരുമുളക്  കൃഷി
ടൂറിസം വിലങ്ങാൻ കുന്നു ഹിൽ ടൂറിസം പുഴയ്ക്കൽ റിവർ ടൂറിസം വ്യക്തിത്വങ്ങൾ കുറൂർ നീലകണ്ഠൻ നമ്പൂതിരിപ്പാട് മഹാത്മാഗാന്ധിയുടെ ആദർശങ്ങളെ പിന്തുടർന്ന സ്വാതന്ത്ര്യസമര സേനാനിയായിരുന്നു.
അദ്ദേഹം 1896 ഫെബ്രുവരി 6-ന് തൃശ്ശൂരിലെ അടാട്ടിനടുത്ത് അമ്പലംകാവ് എന്ന പ്രദേശത്തു കുറൂർ മനയിൽ ജനിച്ചു.
അദ്ദേഹത്തിന്റെ കുട്ടിക്കാലം അദ്ദേഹം ചിലവഴിച്ചത് കുറൂർ മനയിലും അടാട്ടിലും ആയിരുന്നു.
വയലുകളാലും തോടുകളും കുളങ്ങളാലും ചുറ്റപ്പെട്ട ദ്വീപിനു സമാനമായ അടാട്ടിലെ ജീവിതം അദ്ദേഹത്തിന്റെ ജീവിതത്തിൽ വളരെ അധികം സ്വാധീനം ചെലുത്തിയിരുന്നതായി പറയുന്നു.
കൂറൂർ നീലകണ്‌ഠൻ നമ്പൂതിരിപ്പാട്‌ ഇല്ലപ്പേരിലാണ് അറിയപ്പെട്ടിരുന്നത്.
ഒരു യാഥാസ്ഥിതിക ബ്രാഹ്മണ കുടുംബത്തിൽ ജനിച്ച അദ്ദേഹം അതിരുകൾ പൊട്ടിച്ചെറിഞ്ഞു സ്വാതന്ത്ര്യത്തിനായും ഹരിജനങ്ങളുടെ ഉന്നമനത്തിനായും പോരാടി.
ഗാന്ധിജിയുടെ പാത പിന്തുടർന്ന് ഖാദി ഉത്പന്നങ്ങളുടെ പ്രചാരണവും നിർമ്മാണവും കേരളത്തിൽ നടത്തിയ ഇദ്ദേഹം മാതൃഭൂമി പത്രത്തിന്റെ സ്ഥാപകരിൽ പ്രധാനിയാണ്.